Når én alder går over i minnet, finner en annen sin begynnelse.
Ut av asken etter Ødeleggelsen
kom overlevende fraksjoner av kvinnelige aes sedaier ut i en ny verden.
De samlet seg rundt en felles sak:
å beskytte verden mot ytterligere ødeleggelser.
Mens mannlige aes sedaier fortsatte å synke
ned i galskap og ødeleggelse,
ble øya Tar Valon valgt, og Det hvite tårnet ble født,
en base dedikert til fremgang, forskning og opplæring.
Her ønskes de med den naturlige evnen til å kanalisere velkommen som noviser
for å starte opplæringen sin.
For en novise kan det gå årevis
før en hellig slangering settes på fingeren hennes
og hever henne til nivået innvidd.
Og lenge etter det, når de anses klare, avlegger de innvidde De tre edene
og får bære sjalet som aes sedai.
De som er heldige nok til å bli kalt til sjalet, får velge sin ajah
blant syv fraksjoner, hver med sitt eget spesifikke formål.
Krigere som står klare.
Helbredere av alle levende ting.
Voktere av fortiden.
Søkere etter rettferdighet.
Lovfokuserte diplomater.
Søkere av sannhet og fornuft.
Og de som er dedikert til å forhindre feil og farlig bruk
av Den ene kraften.
Tårnhallen er vårt sentrale råd,
som består av tre representanter fra hver ajah.
Her stemmer vi og diskuterer viktige saker.
Amyrlins trone hersker.
Her ble jeg tatt i ed
som seglenes vokter, Tar Valons flamme.
Valgt for livet.
Det var ingen tilfeldighet at vi valgte øya Tar Valon
innen synsvidde av Dragefjellet.
Det er et budskap til alle generasjoner.
En påminnelse om fortiden,
en advarsel om at den gjenfødte Dragen vil komme...
...en dag.
TIDSHJULET OPPHAVET